ทองคำปิดลบ 1.2 ดอลล์
สัญญาทองคำตลาดนิวยอร์กปิดลบ1.2 ดอลล์ วิตกหนี้ยุโรป
25 ก.ค. 2555

สัญญาทองคำตลาดนิวยอร์กปิดลบ1.2 ดอลล์ วิตกหนี้ยุโรป
สัญญาทองคำตลาด COMEX (Commodity Exchange) ส่งมอบเดือนส.ค.ลดลง 1.2 ดอลลาร์ หรือ 0.08% ปิดที่ 1,576.2 ดอลลาร์/ออนซ์ 
ตลาดทองคำนิวยอร์กได้รับปัจจัยลบจากความไม่แน่นอนเกี่ยวกับเศรษฐกิจของยูโรโซน หลังจากมูดีส์ อินเวสเตอร์ส เซอร์วิส ประกาศลดแนวโน้มความน่าเชื่อถือของเยอรมนี, เนเธอร์แลนด์ และลักเซมเบิร์ก ลงสู่ "เชิงลบ" จากเดิมมีเสถียรภาพ โดยมูดีส์ระบุว่า การตัดสินใจปรับลดแนวโน้มความน่าเชื่อถือของทั้ง 3 ประเทศในครั้งนี้ มูดีส์พิจารณาจากความเสี่ยงที่เพิ่มขึ้นว่า กรีซอาจจะต้องออกจากกลุ่มยูโรโซน ซึ่งจะก่อให้เกิดภาวะ "วิกฤตการณ์ภาคการเงินแบบลูกโซ่" และจะทำให้เยอรมนี, เนเธอร์แลนด์ ลักเซมเบิร์ก และประเทศอื่นๆที่มีอันดับความน่าเชื่อถือสูงสุดนั้น ต้องแบกรับภาระในการให้ความช่วยเหลือ
กระแสความวิตกกังวลเกี่ยวกับวิกฤตหนี้ยุโรปส่งผลให้สกุลเงินดอลลาร์สหรัฐแข็งค่าขึ้นอย่างมาก และยังเป็นอีกปัจจัยหนึ่งที่กดดันตลาดสินค้าโภคภัณฑ์ให้อ่อนแรงลงด้วย